 Wasiirka Qorshaynta qaranka Cali Xuseen Ismaaciil Shoombe ayaa Geeska Afrika uga waramay socdaalka ay ku tageen magaalada Berbera iyo kulamadii ay la qaateen shaqaalaha muruq maalka ah ee Dekeda Berbera, waxaanu yidhi Waxaanu tagnay Magaalada Berbera anaga oo ah wefti ka kooban shan wasiir oo kala ah wasiirka madaxtooyada, wasiirka arimaha dibada, wasiirka shaqada, wasiirka qorshaynta iyo wasiirka maaliyada, laba shir ayaanu la galnay shaqaalaha Dekeda Berbera, waxaana Dekeda ka shaqeeya afar qaybood oo kala ah dadka maraakiibta ka soo roga alaabta, laba qaybood oo ah nimanka la yidhaa Geelaha, shaqaale kuwa dawlada ah iyo kuwa ka shaqeeya xarumaha kastamada oo aan iyagu heshiiska ku jirin, shaqaalaha rasmiga ah ee Dekedana shirkada DP World ayaa toos ula wareegaysa, waxa soo hadhay waa labada guruub ee Geelayaasha oo aanu la kulanay oo aanu dawlad ahaan u balan qaadnay maadaama oo dadkayagii yihiin, heshiiska Dekedana loo galay sidii shaqo abuur looga heli lahaa markaa waa inaanay ka iman shaqo lumis waayo dadkan warwarkooda ugu badani waxa uu ahaa marka ay shirkadu la wareegto Dekeda muxuu mustaqbalkayagu noqonayaa,haddii aanu nahay weftigii wasiirada ahaa waxaanu u balan qaadnay inaanay shaqadoodu meesha ka baxayn, wixii aan meel loo helina ay xuquuqdooda helayaan, shaqaalahaas tiradoodu waa 1200 ilaa 1600 